Gideon Salojärvi

Kaarle Gideon Salojärvi, vuoteen 1906 Seppelin (1. marraskuuta 1868 ToholampiAikalaiskirja 1934, s. 587 (Viitattu 8.12.2018)  – 3. huhtikuuta 1943 HaminaKuolleita. Helsingin Sanomat, 7.4.1943, s. 9.) oli suomalainen kanttoriurkuri, laulaja, opettaja ja kuoronjohtaja.

Salojärven vanhemmat olivat kanttori Emanuel Seppelin ja Sofia Karolina Odenwall ja puoliso vuodesta 1894 Lempi Johanna Alander. Hän kävi kanttori- ja urkurikoulun 1890 ja Helsingin musiikkiopiston 1893. Vehkalahden kanttoriurkurina Salojärvi toimi vuodesta 1894 lähes viisikymmentä vuotta ja kansakoulunopettajana 1897–1931. Hän oli myös Haminan suomalaisen yhteiskoulun laulunopettaja 1894–1898 ja toimi kuoronjohtajana vuodesta 1894. Äänialaltaan tenori Salojärvi esiintyi oopperalaulajana, osallistui muun muassa Suomen Laulun esityksiin ja antoi yksityiskonsertteja. Director cantus -arvonimen hän sai 1915.

Lähteet

Luokka:Suomalaiset kanttorit
Luokka:Suomalaiset urkurit
Luokka:Suomalaiset tenorit
Luokka:Suomalaiset opettajat
Luokka:Suomalaiset kuoronjohtajat
Luokka:Vuonna 1868 syntyneet
Luokka:Vuonna 1943 kuolleet